b'\n_START_ARTICLE_\nPuk Damsg\xc3\xa5rd\n_START_SECTION_\nUddannelse og karriere\n_START_PARAGRAPH_\nAndersen er uddannet fra Syddansk Universitet og har siden 2006 boet i Pakistan, Afghanistan og nu Cairo. Hun har desuden deltaget i Galathea 3._NEWLINE_I maj 2013 rapporterede hun sammen med fotograf Betina Johnbeck fra Borgerkrigen i Syrien._NEWLINE_Hun gennemgik en 3 \xc3\xa5rige skuespiller uddannelse p\xc3\xa5 Holbergs Film + Teaterskole 1999-2001._NEWLINE_16. maj 2010 blev der p\xc3\xa5 forsiden af den pakistanske avis The Nation fremsat indicier p\xc3\xa5 at hun skulle v\xc3\xa6re spion. Konsekvensen var at hun blev persona non grata. Da hun i september m\xc3\xa5ned samme \xc3\xa5r bes\xc3\xb8gte landet igen sammen med kollegaen Simi Jan og dav\xc3\xa6rende udviklingsminister S\xc3\xb8ren Pind (V), vakte det s\xc3\xa5ledes bestyrtelse, da begge journalisters tilstedev\xc3\xa6relse var u\xc3\xb8nsket efter at de begge var blevet udvist i sommeren._NEWLINE_Netop sammen med Simi Jan, blev Puk Damsg\xc3\xa5rd i januar 2012 h\xc3\xa6dret med Berlingske Fonds Journalistpris for "begge at br\xc3\xa6nde for deres job og rejse med \xc3\xa5bne \xc3\xb8jne ud i verdens konfliktzoner, hvorfra de p\xc3\xa5 flotteste vis videref\xc3\xb8rer og videreudvikler fine traditioner i dansk udenrigsjournalistik." Desuden bem\xc3\xa6rkede Lasse Jensen fra priskomit\xc3\xa9en at de har "d\xc3\xa6kket begivenheder og udviklinger i omr\xc3\xa5der, hvor b\xc3\xa5de det at v\xc3\xa6re journalist \xe2\x80\x93 og det at v\xc3\xa6re kvinde \xe2\x80\x93 er noget af en udfordring."_NEWLINE_Puk Damsg\xc3\xa5rd blev nomineret til Cavlingprisen i 2012 for sit arbejde med at formidle stof fra Syrien._NEWLINE_Damsg\xc3\xa5rd fik Cavlingprisen i 2015 for sine reportager fra Mellem\xc3\xb8sten og sin bog, Ser du m\xc3\xa5nen, Daniel. _NEWLINE_Den britiske tabloidavis Daily Mail bragte en artikel i 2016 uden forfatterens viden, hvori dele af bogen var kopieret, i f\xc3\xb8rste omgang med hendes navn p\xc3\xa5 artiklens byline, senere erstattet med avisens egen journalist Neil Armstrong p\xc3\xa5 foranledning af Damsg\xc3\xa5rds kritik, der kr\xc3\xa6vede artiklen fjernet. Det blev erfaret, at avisen havde k\xc3\xb8bt udgivelsesrettighederne fra hendes engelske forlag Atlantic Books. Hun blev af avisen tilbudt, at foresl\xc3\xa5 \xc3\xa6ndringer til teksten, men udtrykte sig misrepr\xc3\xa6senteret af forlaget p\xc3\xa5 grund af den manglende information og salg af rettigheder._NEWLINE_Ser du m\xc3\xa5nen, Daniel blev filmatiseret under samme navn af Niels Arden Oplev og havde dansk biografpremiere i 2019.'